CELEX: 32017R0068
Language: lv
Date: 2017-01-09 00:00:00
Title: Komisijas Īstenošanas regula (ES) 2017/68 (2017. gada 9. janvāris), ar ko groza Regulu (EK) Nr. 121/2008, ar kuru nosaka analīzes metodi cietes satura noteikšanai izstrādājumos, kas izmantojami dzīvnieku barībā (KN kods 2309)

13.1.2017   
            
            
               LV
            
            
               Eiropas Savienības Oficiālais Vēstnesis
            
            
               L 9/4
            
         KOMISIJAS ĪSTENOŠANAS REGULA (ES) 2017/68
   (2017. gada 9. janvāris),
   ar ko groza Regulu (EK) Nr. 121/2008, ar kuru nosaka analīzes metodi cietes satura noteikšanai izstrādājumos, kas izmantojami dzīvnieku barībā (KN kods 2309)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
   tā kā:
   
               (1)
            
            
               Dzīvnieku barībā izmantojamu izstrādājumu klasifikāciju pozīcijas 2309 apakšpozīcijās kombinētajā nomenklatūrā, kas pievienota pielikumā Padomes Regulai (EEK) Nr. 2658/87 (2), nosaka, pamatojoties uz produkta cietes saturu.
            
         
               (2)
            
            
               Minētās klasifikācijas nolūkā Komisijas Regulā (EK) Nr. 121/2008 (3) paredzēts izmantot fermentatīvo analītisko metodi cietes satura noteikšanai konkrētos izstrādājumos.
            
         
               (3)
            
            
               Ja minētajos izstrādājumos ir sojas produkti, to cietes saturu var konstatēt, izmantojot polarimetrisko metodi vai fermentatīvo analītisko metodi. Iegūtie rezultāti ievērojami atšķiras atkarībā no izmantotās metodes, un polarimetriskā metode ir atzīta par nepiemērotu, lai noteiktu cietes saturu izstrādājumos ar sojas produktiem, jo tā dod neprecīzus rezultātus.
            
         
               (4)
            
            
               Tāpēc sojas produkti būtu jāpievieno Regulas (EK) Nr. 121/2008 1. pantā izklāstītajam to barības vielu sarakstam, kurām cietes saturs izstrādājumā jānosaka, izmantojot fermentatīvo analītisko metodi, lai precizētu, kura metode muitas dienestiem jāizmanto, un tādējādi nodrošinātu vienotu klasifikāciju dalībvalstīs.
            
         
               (5)
            
            
               Tāpēc attiecīgi būtu jāgroza Regulas (EK) Nr. 121/2008 1. pants.
            
         
               (6)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 121/2008 1. pantam pievieno šādu k) punktu:
   
      
                  “k)
               
               
                  sojas produkti.”
               
            
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 9. janvārī
      
         
            Komisijas
         
         
            un tās priekšsēdētāja vārdā –
         
         
            Nodokļu politikas un muitas savienības ģenerāldirektorāta
         
         
            ģenerāldirektors
         
         Stephen QUEST
      
   
   
      (1)  OV L 269, 10.10.2013., 1. lpp.
   
   
      (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
   
      (3)  Komisijas 2008. gada 11. februāra Regula (EK) Nr. 121/2008, ar kuru nosaka analīzes metodi cietes satura noteikšanai izstrādājumos, kas izmantojami dzīvnieku barībā (KN kods 2309) (OV L 37, 12.2.2008., 3. lpp.).